Ελληνικές βουλευτικές εκλογές Μαΐου 1915

Οι εκλογές στις 31 Μαΐου 1915 πραγματοποιήθηκαν από την (διορισμένη από τον Βασιλιά Κωνσταντίνο) κυβέρνηση του Δημητρίου Γούναρη. 

Σε αυτές τις εκλογές ψήφισαν πρώτη φορά οι περιοχές της Ελλάδας που είχαν προσαρτηθεί μετά τις νίκες στους Βαλκανικούς Πολέμους, οι επονομαζόμενες «Νέες Χώρες», δηλαδή η Μακεδονία, η Ήπειρος, η Κρήτη και τα νησιά του Αιγαίου.

Το Κόμμα των Φιλελευθέρων απέσπασε την πλειοψηφία των εδρών στο Κοινοβούλιο, κερδίζοντας όλες τις έδρες της Κρήτης, της Ηπείρου και του ανατολικού Αιγαίου, ενώ διατήρησε την δύναμή του στην λεγόμενη «Παλαιά Ελλάδα». Αντίθετα, ηττήθηκε κατά κράτος στην Μακεδονία, όπου οι εθνικοθρησκευτικές μειονότητες της περιοχής ψήφισαν μαζικά τους υποψήφιους του Κόμματος Εθνικοφρόνων.Ηλίας Νικολακόπουλος: «ΟΙ ΕΚΛΟΓΕΣ 1910 - 1920: Ελευθέριος Βενιζέλος από τον θρίαμβο στην ήττα», https://eclass.uoa.gr/modules/document/?course=PSPA154

Παρά την ξεκάθαρη νίκη του Ελευθερίου Βενιζέλου, ο σχηματισμός της  κυβέρνησής του πραγματοποιήθηκε στις 10 Αυγούστου, αφού (σύμφωνα με την επίσημη αφήγηση) η ασθένεια του Βασιλιά, δεν του επέτρεπε να υπογράψει νωρίτερα το διάταγμα διορισμού της κυβέρνησης.

Ωστόσο η νέα κυβέρνηση Βενιζέλου δεν μακροημέρευσε. Η απόφαση του πρωθυπουργού να επιτρέψει την απόβαση αγγλογαλλικών στρατευμάτων στη Θεσσαλονίκη (παρότι η χώρα επίσημα ήταν ακόμα ουδέτερη), οδήγησε τον Βασιλιά, αν και η κυβέρνηση είχε μόλις λάβει ψήφο εμπιστοσύνης από την Βουλή, να τον αποπέμψει. Τελικά, αφού ο Βασιλιάς δεν μπόρεσε να πείσει την ,Βουλή να δεχτεί τη λύση Ζαΐμη, διόρισε Πρωθυπουργό τον Στέφανο Σκουλούδη και προκήρυξε νέες εκλογές για τις 6 Δεκεμβρίου 1915.

Αποτελέσματα
Εκλογικό Σύστημα : Πλειοψηφικό με ευρεία και στενή περιφέρεια. Η ψηφοφορία έγινε με σφαιρίδιο
Εκλογικός Νόμος : Άρθρο 66 του Συντάγματος του 1911 - Εκλογικός νόμος ΧΜΗ΄ του 1877 και ΓΡΙΣΤ΄  του 1906 ΦΕΚ Α 136/ 1906
Εκλογικές περιφέρειες : 19
Εγγεγραμμένοι ψηφοφόροι: 1.300.000 (περίπου)Ηλίας Νικολακόπουλος, σελ. 36.

ΚόμματαΑρχηγοί ΚομμάτωνΨήφοιΈδρες ανά κόμμαΑριθμόςΠοσοστό1Κόμμα ΦιλελευθέρωνΕλευθέριος Βενιζέλος58,2%Ανδρέας Διαμαντόπουλος: «Οι ελληνικές κυβερνήσεις 1843 - 2004», http://www.greeklaws.com/pubs/results.php?id=842 1872 Κόμμα Εθνικοφρόνων Δημήτριος Γούναρης 95 3Θεοτοκικόν ΚόμμαΓεώργιος Θεοτόκης3,8%12 4Νεοελληνικόν ΚόμμαΔημήτριος Ράλλης 7 5Προοδευτικόν ΚόμμαΝικόλαος Δημητρακόπουλος6 6Φεντερασιόν -2 - Ανεξάρτητοι υποψήφιοι -7Σύνολο686.990316

 Παραπομπές 

Ελληνικές βουλευτικές εκλογές 1915 Α
Κατηγορία:1915
Κατηγορία:Εθνικός Διχασμός